ભરવાડ શખ્સોએ જેને છરીના ઘા ઝીંકી રહેંસી નાંખ્યો એ આહિર યુવાન હાર્દિકની હત્યાથી એક વર્ષની દિકરી કાવ્યાએ પિતાની છત્રછાંયા ગુમાવી છે. હાર્દિકના લગ્ન અઢી વર્ષ પહેલા જ રાજકોટના યુનિવર્સિટી રોડ પર રામ પાર્કમાં રહેતાં ભાનુભાઇ અરજણભાઇ ડાંગરની દિકરી પૂજાબેન સાથે થયા હતાં. લગ્ન જીવન દરમિયાન તે એક પુત્રીનો પિતા બન્યો હતો. આ દિકરીનો હજુ દસેક દિવસ પહેલા જ જન્મદિવસ હોઇ તેની રંગેચંગે ઉજવણી થઇ હતી. ત્યાં આજે હાર્દિકની હત્યા થઇ જતાં આહિર પરિવારજનોની ખુશી કલ્પાંતમાં પરિણમી છે. યુવાન અને આધારસ્તંભ દિકરાની હત્યાથી મકવાણા-આહિર પરિવારમાં ગમગીની છવાઇ ગઇ છે. હાર્દિકના માતાનું નામ લાડુબેન છે. હમણા આવું કહીને ઘરેથી નીકળેલા દિકરાની લાશ ઘરે આવશે તેવી કોઇને કલ્પના પણ નહોતી.